Scris de:

Odată cu revoluţia din `89 a venit capitalismul, odată cu capitalismul a venit şi economia de piaţă, mai bine zis, de târg, iar cererile sunt diverse, lipsa spitalelor din sistemul de stat sau, ca şi a dotărilor din spitale a dus la proasta funcţionare a sistemului de sănătate, cu închiderea multora dintre unităţile medicale, apărând îndecursul timpului spitalele private, care teoretic, ar trebui să suplimenteze lipsa unităţilor, dar şi a dotărilor spitalelor de stat. Culmea este că personalul medical e la de “profi”, ca şi în spitalele de stat. Lipsa grădiniţelor şi a şcolilor, în mod deosebit în oraşele mari, este, de asemenea o problemă destul de gravă, iar sistemul privat a suplimentat aceste lipsuri atât cu spaţii, cât şi cu personal.Biserica Ortodoxă Română, fiind în plin scandal legat de construirea de biserici fără limită, din creierii munţilor până în buricele celor mai mari oraşe din ţară, a hotărât construirea de biserici private, de fapt, în parteneriat public – privat, declară purtătorul de cuvânt al BOR, Pălăvrăgel Sfinţeanu.Pentru a nu mai fi acuzaţi de spălări de bani şi de faptul că ţara e săracă iar noi construim biserici, s-a ajuns la acest compromis. Fiecare lăcaş de cult privat va fi dotat cu moaşte noi nouţe şi gata de pupat. Lăcaşul de cult va fi considerat ca un business şi va amplasat acolo unde ar fi nevoie, gen supermarket, ca să se termine şi cu speculaţiile cum că se face comerţ în biserici. În zona X de exemplu, cea mai apropiată biserică este la 10 km, atunci, biserica alături de investitorii privaţi, vine în ajutorul enoriaşului cu o biserică nouă, mai micuţă, cochetă, în interiorul căreia te vei putea ruga nestingherit, te vei putea spovedi, vei aprinde lumânări, vei da acatiste, poţi pupa moaşte, totul contra unui infim cost, evident. În interiorul lăcaşului de cult se va deschide şi o alimentară, cu un arpacaş de colivă, o făină pentru colăcei, un vinuţ popesc pentru enoriaşii însetaţi, obiecte necesare înmormântarii, lenjerii, dar şi cele necesare pomenilor celor trecuţi în lumea drepţilor.